Internasjonale Studentfestivalen i Trondheim

Den Internasjonale Studentfestivalen i Trondheim (ISFiT) er verdens største internasjonale studentfestival med et tematisk fokus.

Festivalen samler ca. 450 studenter fra mer enn 100 land til dialog og erfaringsdeling. Hvert år har festivalen et nytt tema, men temaet er alltid tilknyttet internasjonale spørsmål og utfordringer. ISFiT gjennomføres hvert oddetallsår. Siste ISFiT-festival, Power, fant sted 13.-23. mars 2025. 

ISFiT drives av stiftelsen ISFiT, som består av representanter fra Studentersamfundet i Trondhjem, Norges teknisk-naturvitenskapelige universitet (NTNU), Studentsamskipnaden i Trondheim, Trondheim kommune og Trøndelag fylkeskommune. ISFiT har utspring og tilknytning til Studentersamfundet i Trondhjem, og arrangeres annenhvert år av studenter i Trondheim. 

Flere kjente personer har gjestet festivalen, blant annet Gro Harlem Brundtland, Gudmund Hernes, Dalai Lama, José Ramos Horta, Chai Ling, Hans Rosling, Sima Samar, Jonas Gahr Støre, Haakon Magnus av Norge, Mette-Marit av Norge og nobelprisvinner Wangari Maathai. I 2009 gjestet blant annet Desmond Tutu, Dr. Shirin Ebadi og Betty Williams festivalen. 

Det skapte overskrifter i flere av landets aviser da arrangørene inviterte Hugo Chávez til ISFiT-07. I forbindelse med festivalene i 2003 og 2005 dro enkelte av deltakerne fra Trondheim for så å søke asyl i Norge og andre europeiske land. I 2011 var plenumsmøtet Maternal health in a paternal system med bl.a. Jonas Gahr Støre en del av Utenriksdepartementets Refleksprosjekt.

Historie

Ideen om en internasjonal studentfestival i Trondheim oppstod på Studentersamfundet i Trondheim, under styret Rystad, i 1988. Tanken var å samle studenter fra ulike deler av verden og skape en kombinasjon av en konferanse og en festival. 17. april 1990 ble den første festivalen åpnet, med 375 deltagere fra 46 forskjellige land. På åpningsseremonien deltok Gro Harlem Brundtland som innleder.

Dialoggruppene ble introdusert i 1997. Siden da har dialoggruppene vært et seminar der deltakere fra ulike sider av en konflikt møtes på nøytral grunn for å dele sine erfaringer og diskutere seg frem til mulige løsninger på konflikten.

Studentenes fredspris ble introdusert i 1999. Prisen har siden den gang blitt utgitt annenhvert år på vegne av alle norske studenter.

I forbindelse med festivalens 25-års jubileum i 2015 ble boka Det umulige tar bare litt lengre tid: ISFiT 25 år, 1990-2015 utgitt på eget forlag. Redaktører er Bertine Tønseth og Elise Farstad Djupedal.

På grunn av koronapandemien ble festivalen i 2021 avholdt digitalt. Det ble forsøkt å gjennomføre festivalen fysisk ved å kun tillate tilreisende fra Europa, men på grunn av innstramninger i de nasjonale retningslinjene ble festivalen avholdt uten tilreisende studenter fra utlandet.

 Temaer 
+ÅrTemaPresidentBemerkelsesverdige gjester1990A Changing Europe – What are the Roles and Responsibilities of the Students and their Universities?Mette HusemoenGro Harlem Brundtland1992Breaking Communication BarriersPetter DjupvikGudmund Hernes1994Human RightsRina SunderDalai Lama1997Quality of LifeJan Hystad1999Solving ConflictsSigvart Voss Eriksen2001Global ResponsibilityMarte Kopstad2003Challenging AttitudesØystein Mørch2005Education. Why?Sæba BajoghliWangari Maathai2007Global BoundariesMartin Svarva2009PeacebuildingTrygve ThorsonDesmond Tutu, Dr. Shirin Ebadi og Betty Williams2011Globalize this: Health!Kine Karlsen og Jørgen Westrum ThorsenHans Rosling, Jonas Gahr Støre2013Global tradeKaja Juul SkarbøVandana Shiva, John Hope Bryant, Munib Younan2015CorruptionMarius JonesDalai Lama2017DiscriminationKristine Bjartnes2019MigrationTyler Steward2021Creating KnowledgeMathilde Breda Enkerud2023PolarizationÅse HåtveitRoland Derek Black2025PowerAurora Kolstad2027Changing WindsJon Bergland

 Studentenes fredspris 

miniatyr|Duško Kostić mottar Studentenes Fredspris 2011
Siden 1999 har Studentenes fredspris blitt delt ut som en del av festivalens program. Prisen deles ut til en student eller studentorganisasjon som har bidratt særlig til fred, demokrati og menneskerettigheter. Kandidater til prisen nomineres kan nomineres av alle, og deles ut på vegne av alle studenter i Norge av en en uavhengig Fredspriskomité.

I starten ble vinnerne tildelt en pengegave på 25 000 kroner og et kunstverk.

 Priser og utmerkelser 

 2018: Trondheim kommunes kulturpris
 2001: Kristian Ottosen-prisen

Referanser

Eksterne lenker



Kategori:Studentersamfundet i Trondhjem
Kategori:Festivaler i Trøndelag
Kategori:Repeterende arrangementer etablert i 1990
Kategori:Studentkultur i Trondheim